Hansapanga galerii
Hansapanga galerii oli Tallinnas aadressil Liivalaia tänav 10 asunud Hansapanga kunstigalerii. Galerii (tollal kunstisaal) avati detsembris 1999. 2002. aastal sõlmis galerii lepingu Kaasaegse Kunsti Eesti Keskusega ja kunstisaal nimetati ümber Hansapanga galeriiks. Galerii lõpetas tegevuse 2003. aastal. Galeriis toimus kokku 10 näitust. Galerii andis igal aastal välja Hansapanga kunstipreemiat, preemia väljaandmist jätkati ka pärast galerii sulgemist.